# விக்கிப்பீடியா:ஆலமரத்தடி/தொகுப்பு121

## த.வி தரமும் தேடல் பொறியும்

நான் விக்கிமீடியா திட்டங்களில் தன்னார்வலராக பங்களிப்பது போல் Google Maps (Google Local Guides), Google search console ஆகியவற்றிலும் பங்களிப்பதுண்டு. கூகுள் தேடலில் வரும் பொருத்தமற்ற அல்லது பிழையான உள்ளடக்கங்களை அறிக்கையிட்டும் பங்களிப்புச் செலுத்துகிறேன். அவற்றில் தமிழ் தொடர்பான உள்ளடக்கங்களில் த.வி.யின் பல பொருத்தமற்ற பக்கங்களையும் காண நேர்ந்தது. சில மூல பக்கங்களை (original source) பின்னுக்குத் தள்ளிய த.வி.யின் பதிப்புரிமை மீறிய பக்கங்கள் (copied page) முன்னே உள்ளன. இவற்றுடன் தனியக்க மொழிபெயர்ப்புக்களும் கூகுள் தேடலில் இடம் பெற்றுள்ளன. எ.கா: உளவியல் எனும் கட்டுரை. இவற்றை கூகுள் ஏற்றுக் கொள்வதில்லை. காண்க: Automatically generated content. மேலதிக தகவலுக்கு Content guidelines, Quality guidelines ஆகியவற்றையும் காணலாம்.  
அண்மைக் காலமாக அதிகமான தரமற்ற, தானியக்கத் துணையுடனான பக்கங்கள் த.வி.யில் அதிகரிக்கின்றன. மேலும், தெரிந்தோ, தெரியாமலோ செய்யும் விசமத் தொகுப்புகளும் இடம் பெறுகின்றன. இவற்றில் இன்னுமொரு பகுதியாக பல இணைப்புகள் விக்கித்தரவிலும் மாற்றப்படுகின்றன. எ.கா: *Changed link to : Delhi* பல கட்டுரைகள் சுற்றுக்காவலுக்கு உட்படவில்லை. (சுற்றுக்காவல் என்பது *[இதனை சுற்றுக்காவல் செய்ததாகக் குறி]* என்பதைச் சொடுக்குவதல்ல என்பதை நினைவிற் கொள்ளவும்) *சிறுபிள்ளை வேளாண்மை வீடு வந்து சேராது* என்ற பழமொழிக்கு ஏற்றாற்போல் இன்று பல கட்ரைகள் உருவாக்கப்படுகின்றன. அவற்றில் பல தரமுமற்று, அடிப்படை இலக்கணமின்றியும் உள்ளன. தரமாக உருவாக்க தற்போது பங்களிப்புச் செய்யும் ஆசிரியர்களுக்கு தெரியாமல் இருக்கலாம் என வாதிடலாம், ஆனால் ஆசிரியர்களுக்கு அடிப்படை இலக்கணமும் தெரியாமல் இருக்க வாய்ப்புள்ளதா? ஆகமொத்தத்தில் தரமற்ற நிலைக்கு த.வி போய்க் கொண்டிருக்கிறது.  
கூகுள் பொதுவாக விக்கிப்பீடியாக் கட்டுரைகளை "அரை மனதுடன்தான்" ஏற்றுக் கொள்கிறது. அதற்கான காரணமாக, கல்விசார் நிறுவனங்கள் கூறுவதுபோல் “விக்கிப்பீடியாக் கட்டுரைகளை எளிதில் மாற்றிவிடலாம், துறைசாராத நிபுணர்களின் இறுதி ஆக்கம் இன்றி கட்டுரைகள் அமைதல் (People edit Wikipedia for fun!), சார்பு (bias) காணப்படுதல் போன்றனவாகும். ஆ.வி கட்டுரைகள் பல கூகுள் தேடலில் தடுமாறிக் கொண்டிருக்க, த.வி.யின் தரம் சிந்திக்கப்பட வேண்டியது. கூகுள் நிறுவனம் தேடல் வடிகட்டலை தற்போது உள்ளதைவிட சிறப்பானதான மாற்றிக் கொண்டிருக்கிறது. அதன் ஒருகட்டமாக உள்ளடக்கங்கள் தொடர்பில் அறிக்கையிடுவதையும் முறையாகச் செயற்படுத்துகிறது. த.வி.யிலும் ஆயிரக்கணக்கான கட்டுரைகள் கூகுள் பார்வையில் சிக்கல் மிக்கதாகவுள்ளன. எனவே இவைதொடர்பிலும் அறிக்கை இடும் நிலை ஏற்பட்டுள்ளது. அதிகமான அறிகையிடல், பலர் அறிக்கையிடல் என்பது த.வி தொடர்பில் நேர்மறையான எண்ணத்தை கூகுளுக்கு உருவாக்கலாம். இது தொடர்பில் ஆக்கபூர்வமாக கருத்துக்கள் வரவேற்கப்படுகின்றன. --Ant<font color="red">a</font>n<font color="red"><big>**O**</big></font> 07:46, 3 சூலை 2017 (UTC)  
:தமிழ் விக்கிப்பீடியா எவ்விதக் கட்டுப்பாடும் இல்லாமல் தற்போது இயங்குவதாக எனக்குப் படுகிறது. கைமீறிச் செல்கிறது. தமிழக அரசு அதிகாரிகள் தமிழ் விக்கியைக் குத்தகைக்கு எடுத்துள்ளார்கள் போல் தெரிகிறது.--Kanags <sup>\உரையாடுக</sup> 08:08, 7 சூலை 2017 (UTC)  
::ஒரு சிலருக்கு த.வி சொந்தமாகிவிட்டதுபோல் உள்ளது. ஒருசிலரே இங்கு தீர்மானம் எடுப்பவர்களாகவுள்ளனர். கேள்வி கேட்டால் பிரிவினைவாதி என்று நம்மீது குற்றப்பத்திரிக்கை தாக்கல் செய்துவிடுவர். பயிற்சியாளர்கள் எதன் அடிப்படையில் பயிற்சி வழங்குகின்றனர்? பயிற்சியாளர்களில் எத்தனை பேருக்கு விக்கி நடைமுறையில் தெளிவுள்ளது? கவனிக்க: --Ant<font color="red">a</font>n<font color="red"><big>**O**</big></font> 04:17, 8 சூலை 2017 (UTC)  
:::நடைபெற்ற பயிற்சிகளில் கலந்து கொண்டோர் தங்கள் கருத்துகளையும் அனுபவங்களையும் இங்கும் இங்கும் விரிவாகப் பகிர்ந்துள்ளனர். இவ்வுரையாடல்களின் அடிப்படையில் கூடுதல் கருத்துகளை வரவேற்கிறேன். நன்றி. --இரவி (பேச்சு) 07:44, 8 சூலை 2017 (UTC)  
:**இது** தொடர்பில் ஆக்கபூர்வமாக கருத்துக்கள் வரவேற்கப்படுகின்றன.--Ant<font color="red">a</font>n<font color="red"><big>**O**</big></font> 11:45, 8 சூலை 2017 (UTC)  
: ஆசிரியர்களுக்கான பயிற்சி பரந்து பட்ட பயனர்களைச் சென்றடைய மிகவும் முக்கியமானதும் வரவேற்கப்படும் ஒரு செயற்திட்டம் ஆகும். இதற்கு தமிழ் விக்கியில் பரந்த ஆதரவு உண்டு. அதில் பல அறியப்பட்ட குறைகள் உள்ளன. இது தொடர்பாக best practices, பயிற்சிகள் மேம்படுத்தல்கள் செய்வது தொடர்பாக விரிவாக ஆயப்பட்டு வருகிறது. ரவி சுட்டியபடி கடந்த விக்கிப்பீடியா:மெய்நிகர் சந்திப்புக்கள் இது பற்றி நாம் விரிவாக உரையாடினோம். மேலும், clean up செய்யு வேண்டிய கட்டுரைகள் எண்ணிக்கை பெருகி வருகிறது. அதைக் கையாழுவதற்கான வழிமுறைகளை, அதற்கு தேவைப்படும் மேலதிக வளங்களை பெறுவது பற்றியும் நாம் மேலும் ஆய வேண்டும். பயிற்சிகளை எப்படி மேம்படுத்துவது, எழுதப்படும் கட்டுரைகளை எப்படி மேம்படுத்துவது, துப்பரவுப் பணிகளை எப்படிச் செய்வது தொடர்பாக ஆக்கபூர்வமாக நாம் தொடர்ந்து இதனை அணுகுவோம் ஆகா. குறிப்பாக அனுபவம் மிக்க ஆசிரியர் பயனர்களை துப்பரவுப் பணியில் இந்தச் செயற்திட்டம் தொடர்பான கட்டுரைகளை துப்பரவு செய்ய ஈடுபடுத்துத்த வேண்டுவது பற்றி பரீசிலிக்கலாம். நன்றி. --Natkeeran (பேச்சு) 20:15, 9 சூலை 2017 (UTC)  
::::என்னுடைய கருத்துகள்:-
:::: 1. இதுவரை உருவாக்கப்பட்டுள்ள கட்டுரைகள் முழுமையாக துப்புரவு செய்யப்பட்டு முடிக்கப்படும்வரை, ஆசிரியர்களுக்கான புதிய பயிற்சிகள் எதுவும் நடத்தப்படக் கூடாது. அதாவது - **புதிதாக எவருக்கும் பயிற்சியளிக்கக் கூடாது**. இதனை எதற்காக சொல்கிறேன் என்றால்... புதிதாக பங்களிப்போரின் எண்ணிக்கையை இப்போதைக்கு நிறுத்தி, கட்டுக்குள் கொண்டுவர வேண்டும். தேவையெனில், பள்ளிக் கல்வித் துறை ஏற்றுக்கொள்ளும் எனில், ஏற்கனவே பயிற்சி பெற்றவர்களுக்கு மீண்டும் பயிற்சி தரலாம்.
:::: 2. விக்கியின் வழமையான பயனர்கள் ஆளுக்கு ஒரு மாவட்டத்தின்மீது கவனம் செலுத்தி, துப்புரவுப் பணிகளைச் செய்தாலும் அனைத்தையும் முடிக்க பல மாதங்கள் ஆகும். தவிர, ஏற்கனவே பயிற்சி பெற்றவர்கள் தொடர்ந்தும் நிறைய எழுதிக் கொண்டே இருக்கிறார்கள். இப்போதைக்கு பூங்கோதை அவர்கள் விருதுநகர் மாவட்டத்தின்மீது கவனம் செலுத்தி, நாள்தோறும் நேரம் செலவிட்டு 50% பணியினை முடித்துள்ளார். கனக்சு, நந்தகுமார், இரவி, நான் ஆகியோர் எங்களால் இயன்றளவு செய்து வருகிறோம். உருவாக்கப்பட்டுள்ள / உருவாக்கப்பட்டு வரும் கட்டுரைகளின் எண்ணிக்கையைப் பார்க்கும்போது பெருமளவு மனித ஆற்றலும், துப்புரவுப் பணிக்கான முறைப்படுத்தப்பட்ட வழிமுறைகளும் தேவை.
:::: 3. ஓரளவு சிறப்பான பங்களிப்பினைத் தந்துகொண்டிருக்கும் ஆசிரியர்களை மாவட்டவாரியாக அடையாளங்கண்டு, அவர்கள் மூலமாக துப்புரவுப் பணியை மேற்கோள்ள வேண்டும். இவர்களுக்கு முறையாக வழிகாட்டினால் சிறப்பாக செய்வார்கள் எனும் நம்பிக்கை எனக்கு இருக்கிறது. ஏற்கனவே ஒருவரிடம் தனிப்பட்ட முறையில் கோரிக்கை வைத்துள்ளேன். ஆனால் இந்த ஆசிரியர்கள் பள்ளிக் கல்வித் துறை மூலமாக Officialஆக இப்பணியைச் செய்தால் மட்டுமே விரைவாக செய்து முடிக்க இயலும். இவ்வகையான அனுமதி பெறுவது நடைமுறையில் சாத்தியமா என்பது தெரியவில்லை. எனினும் இதுவே எனது பரிந்துரை.
:::: 4. தானியங்கி மொழிபெயர்ப்புக் கட்டுரைகள், கலைக்களஞ்சியக் கட்டுரைகள் அல்லாதவை ஆகியன அவசர கதியில் அடையாளங் காணப்பட்டு நீக்கப்படல் வேண்டும்.
:::: 5. இது ஒரு ஒருங்கிணைப்புப் பக்கம்:- விக்கிப்பீடியா பேச்சு:மாவட்ட அளவில் பள்ளி ஆசிரியர்களுக்கு விக்கிப்பீடியா பயிற்சி, 2017/கட்டுரைகளை மேம்படுத்துதல்
:::: 6. இந்த செயற்திட்டத்தால் சில நன்மைகளையும் உணர்கிறேன். சில நல்ல பங்களிப்பாளர்கள் ஏற்கனவே உருவாகியுள்ளனர். பங்களிக்க ஆர்வமுள்ள பல பயனர்களை காண முடிகிறது. குறைகளைக் களைந்து, துப்புரவுப் பணிகளை முறையாக செய்து முடித்துவிட்டால்... தமிழகத்து ஆசிரியர்களிடமிருந்து தரமான பங்களிப்பினை எதிர்காலத்தில் தமிழ் விக்கி பெறும்! --மா. செல்வசிவகுருநாதன் (பேச்சு) 23:32, 9 சூலை 2017 (UTC)  
:இப்பயிலரங்கின் மூலம் பலரிடம் தமிழ் விக்கிப்பீடியா போய்ச் சேர்ந்திருக்கிறது. குவிந்திருக்கும் துப்புரவுப் பணிகளை எவ்வாறு முடிக்கலாம் எனத் திட்டமிட வேண்டும். சிறப்பாகப் பங்களிக்காத ஆசிரியர்கள் சிலகாலம் புதிய கட்டுரை தொடங்குவதை தடை செய்ய வழியுள்ளதா? இயலுமெனில் அதைச் செய்து என்ணிக்கையின் அடிப்படையில் தரமற்ற கட்டுரைகள் உருவாததைத் தடுக்கலாம். துப்புரவுப் பணிகளை முடிப்பது தொடர்பாக ஆலோசிக்கலாம்.--<font><font color="#ffe67300"><b>இரா. பாலா</b></font><font color="#8000"><sup>பேச்சு</sup></font></font> 09:04, 10 சூலை 2017 (UTC)